“ครม.” ไฟเขียว ขยายเวลาต่างด้าวอยู่ไทย เป็นกรณีพิเศษ ถึง 26 ก.ย.นี้!
“ครม.” ไฟเขียว ขยายเวลาต่างด้าวอยู่ไทย เป็นกรณีพิเศษ ถึง 26 ก.ย.นี้!
“ครม.” ไฟเขียว ขยายเวลาต่างด้าวอยู่ไทย เป็นกรณีพิเศษ ถึง 26 ก.ย.นี้!
21 ก.ค. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (21 ก.ค.63) มีมติเห็นชอบในหลักการร่างประกาศกระทรวงมหาดไทย เรื่อง การอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ (ฉบับที่ ..) ตามที่สำนักงานตำรวจแห่งชาติ (สตช.) เสนอ
โดยเป็นการขยายระยะเวลาอนุญาตให้อยู่ในราชอาณาจักรของคนต่างด้าวซึ่งได้รับอนุญาตให้อยู่ในราชอาณาจักรเป็นการชั่วคราวตามประเภทการตรวจลงตรา (รวมทั้งการตรวจลงตรา VISA on Arrival) คนต่างด้าวที่ได้รับอนุญาตให้เข้ามาอยู่ในราชอาณาจักรเป็นการชั่วคราวตามสิทธิการยกเว้นการตรวจลงตรา (ผ.30/ผผ.14/ผผ.30/ผผ.90) ตามมาตรา 35 แห่ง พ.ร.บ.คนเข้าเมือง พ.ศ.2522 (รวมทั้งภายใต้ พ.ร.บ.ปิโตรเลียม พ.ศ.2514 และที่แก้ไขเพิ่มเติม พ.ร.บ.ส่งเสริมการลงทุน พ.ศ.2520 และที่แก้ไขเพิ่มเติม และ พ.ร.บ.การนิคมอุตสาหกรรมแห่งประเทศไทย พ.ศ.2522 และที่แก้ไขเพิ่มเติม) หรือตามประกาศกระทรวงมหาดไทยที่เกี่ยวข้อง ตามข้อ 2 (1) แห่งประกาศกระทรวงมหาดไทย เรื่อง การอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ
พร้อมกันนี้ให้ขยายระยะเวลาการแจ้งที่อาศัยตามมาตรา 37 (5) แห่ง พ.ร.บ.คนเข้าเมือง พ.ศ.2522 หรือตามประกาศกระทรวงมหาดไทยที่เกี่ยวข้อง ตามข้อ 2 (2) แห่งประกาศกระทรวงมหาดไทย เรื่อง การอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ จากเดิมที่มีมติ ครม.ไว้เมื่อวันที่ 21 เม.ย.63 ซึ่งจะครบกำหนดในวันที่ 31 ก.ค.63 ออกไปจนถึงวันที่ 26 ก.ย.63